314 Fr. Meinert. 
lede, toleddede, og Tappen (e,,) forholdsvis længere, uden dog 
endnu at have naaet den lange smækre Form, som man finder 
hos Larven. De primære Palper (a a) og navnlig deres Meta- 
mer er noget utydeligere end paa forrige Figur. Derimod er 
den sekundære Labiums forreste Del (e,) langt tydeligere, mere 
udformet end dennes bageste Del (e) og klart fremtrædende. 
Paa Fig. 6 har jeg tegnet samme Objekt, som er gengivet paa Fig. 5, 
men set fra Siden. Her træder den sekundære, todelte Labium (e &e,) 
med de toleddede Palper (ad/ d') (af hvilke kun den ene er syn- 
lig) tydelig frem, og Labium viser sig ogsaa tydeligt at ligge et 
godt Stykke foran Maxillerne. De primære Labialpalper (4 a) ses 
liggende bagved og under de sekundære Palper (a' a') og Maxillerne 
(6 6), udefter adskilt fra disse Organer ved et stort Mellemrum 
og indefter liggende tæt op til Hovedets Underside, for en ringe 
Del skjult af dettes Sidekant. Paa Fig. 7, som ligeledes er set 
fra Siden, har jeg fremstillet de primære Palper (a a) indeslut- 
tede af en Hinde og omgivne af en Masse af Celler mer eller 
mindre i Opløsning. Selve Palperne ere her vanskelige at se 
og fordre god Belysning for at træde frem i den grødede 
Masse. 
Hvad der kan indvendes mod mine Figurer og min Tyd- 
ning, er naturligvis her som overalt, hvor det kommer an paa 
vanskelige Undersøgelser, at jeg har set fejl, saaledes at det, 
som jeg har tegnet paa mine sidste Figurer og mærket med aa, 
slet ikke er de gamle, eller som jeg kaldte dem de primære 
Labialpalper, men kun Folder eller andre usammenhængende 
Linier, som fejlagtig af mig ere samlede til at danne Omridset 
af rørformede Legemer. En for mig væsentligere Indvending 
vilde det dog være, at man vel antog Tilstedeværelsen af de 
rørformede Legemer, men såa tydede dem paa anden Maade 
og da navnlig som Skeder for Larvens sekundære Palper. 
Denne Indvending, som lettest fremkommer, naar Hovedet ses 
franeden, jfr. mine Fig. 4 og 5, kan dog imødegaas påa dobbelt 
Maade. For det første passe hverken paa Fig. 4 eller endnu 
16 
